Clarac (Nai)

Clarac (Claracq o Clarac en francés) qu'ei ua anciana comuna bearnesa administrada peu departament deus Pirenèus Atlantics e la region de Navèra Aquitània, ancianament d'Aquitània. Clarac qu'estó incorporada a Nai en 1863.

Geografia
La vila de Nai qu'ei rancoenhada enter lo Gave de Pau e los tuquets. Tanben, tot çò qu'a besonh de plaça qu'ei dens la partida Clarac, qui ei planèra : licèu Pau Rei, collègi Enric IV, piscina, gendarmaria, cementèri... 

vignette|upright=1.8|centre|Comunas a l'entorn de Nai (Clarac qu'ei a l'èst, en arriba dreta deu Gave.

Toponimia
Clarac qu'ei atestat en 1547 Sent-Johan de Clarac Paul Raymond, Dictionnaire topographique des Basses-Pyrénées, p. 50 https://books.google.fr/books?id=4O4-AAAAcAAJ&printsec=frontcover&redir_esc=y#v=onepage&q&f=false.

Lo nom de Clarac que s'explica com l'aute Clarac : un cognomen latin d'òmi Clarus e lo sufixe -acum Michel Grosclaude, Dictionnaire toponymique des communes du Béarn, Escòla Gaston Febus, 1991, p. 363Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 193, a Claira, latinizacion deu sufixe gallés -ācon. Clarac qu'èra donc probablament ua anciana grana proprietat antica qu'avè per mèste Clarus. 

Istòria
Clarac qu'èra ua abadia laïca vassala de la vescomtat de Bearn. Qu'èra ua dependéncia de l'abadia de Sent Pèr (Bigòrra) Paul Raymond, Dictionnaire topographique des Basses-Pyrénées, p. 50 https://books.google.fr/books?id=4O4-AAAAcAAJ&printsec=frontcover&redir_esc=y#v=onepage&q&f=false.

Lo camin Claragués, lo cami Clargues o le cami Claragues en 1536, le grant camii aperat Clergues en 1547, qu'èra un camin qui traversava Asson e Aigon e miava a Clarac Paul Raymond, Dictionnaire topographique des Basses-Pyrénées, p. 51, a Clerguet https://books.google.fr/books?id=4O4-AAAAcAAJ&printsec=frontcover&redir_esc=y#v=onepage&q&f=false. 

Au sègle XVIII, sus la mapa de Cassini, lo vilatge qu'ei au sud-oèst e mei au nòrd, que i a dejà lo pont cap a Nai; Clarac pareish pas (o pas mei) com parròpia e la soa glèisa qu'ei arroeinada https://www.geoportail.gouv.fr/donnees/carte-de-cassini cercar a Clarac, 64800 Nay. Totun, a La Revolucion, Clarac que vienó comuna deu canton de Nai. En 1801, que despartín lo canton de Nai en dus : lo canton de Nai a l'oèst e lo canton de Clarac a l'èst assini.ehess.fr/cassini/fr/html/fiche.php?select_resultat=9601. Clarac qu'èra ua petita comuna e la comuna màger deu canton qu'èra Coarrasa. Que hasón de Clarac un caplòc per duas rasons probablas : perqué podèvan hicar las institucions deus dus cantons en un sol lòc, Nai, e perqué la municipalitat de Nai desirava pas de deishar Coarrasa viéner ua vila concurrenta. Pr'amor deu pont, Clarac que podèva dejà estar un quartièr de Nai.

Per decret imperiau deu 11 de heurèr 1863, la comuna de Clarac qu'estó annexada a la de Nai; lo canton de Clarac que vienó canton de Nai Davant e lo de Nai canton de Nai Darrèr.

Demografia

Lòcs e monuments
Personalitats ligadas dab la comuna
Véder tanben
 Comunas deus Pirenèus Atlantics

Ligams extèrnes
 Ficha Cassini de Clarac http://cassini.ehess.fr/cassini/fr/html/fiche.php?select_resultat=9601

Nòtas